A Kung Fu Panda 2008-ban bemutatott amerikai 3D-s számítógépes animációs film, amely a Kung Fu Panda-trilógia első része. A 16. DreamWorks-film rendezője Mark Osborne és John Stevenson. Az animációs játékfilm producere Melissa Cobb. A forgatókönyvet Jonathan Aibel és Glenn Berger írta, zenéjét John Powell és Hans Zimmer szerezte. Műfaja filmvígjáték. A történet egy ügyetlen pandáról szól, aki arról álmodik, hogy kungfu-harcos lesz. Noha a koncepció már legalább 1993 óta létezett, a film ötletét csak évekkel később fogalmazta meg Michael Lachance, a DreamWorks Animation egyik ügyvezetője. A munkálatok 2004-ben kezdődtek meg, a világpremierre pedig a 61. Cannes-i Nemzetközi Filmfesztiválon került sor 2008. májusában.